recursal/SuperWikiNEXT-32B huggingface dataset:
உலூனா 7 (***Luna 7***) (E - 6 அல்லது யே - 6 தொடர்) என்பது **லூனிக் 7** என்றும் அழைக்கப்படும் சோவியத் உலூனாத் திட்டத்தின் ஆளில்லா விண்வெளி பயணமாகும். உலூனா 7 விண்கலம் நிலாவி*ல்* மென்மையாகத் தரையிறங்கத் திட்டமிடப்பட்டது. இருப்பினும் , முன்கூட்டிய எதிர் எரிப்பும் எதிர் ஏவூர்தியும் பொய்த்ததால் விண்கலம் ஓசியானசு புரோசெல்லாரத்தில் நிலா மேற்பரப்பை மொத்தியது.

பிற தரையிறங்கிகள், தரையிறங்கும் தளங்கள் தொடர்பாக உலூனா 7 இன் இருப்பிடத்தைக் காட்டும் *நிலாவின்* வரைபடம்டளவுப் பட்டையின் மேல் கீழ் இடது.
அதன் முன்னோடிகளைப் போலல்லாமல் , உலூனா 7 வெற்றிகரமாக அக்டோபர் 5 அன்று நிலாவுக்கு செல்லும் வழியில் அதன் இடைத்தடத் திருத்தத்தை மேற்கொண்டது , இரண்டு நாட்களுக்குப் பிறகு மென்மையான தரையிறக்கம் ஏற்படும் என்ற எதிர்பார்ப்பில். இருப்பினும் , நிலா மேற்பரப்பை அணுகும் போது திட்டமிடப்பட்ட எதிர் எரியூட்டலுக்கு முன்பு முன்பு விண்கலம் திடீரென்று திசைப்பாங்குக் கட்டுப்பாட்டை இழந்து அதை மீண்டும் பெறத் தவறிவிட்டது. தானியங்கி திட்டமிடப்பட்ட அமைப்புகள் பின்னர் முதன்மை இயந்திர எரியூட்டலைத் தடுத்தன. கட்டுப்பாட்டமைப்புகள் உதவியற்ற முறையில் உலூனா 7 *நிலா* மேற்பரப்பில் மிக அதிக வேகத்தில் பய்வதை கவனித்ததால் , அக்டோபர் 7,1965 அன்று 22:08:24 ஒபொ நேரத்தில் கெப்ளர் பள்ளத்திற்கு மேற்கே உண்மையில் விரும்பிய இலக்கை நெருங்கியது. மோதிய இட ஆயத்தொலைவுகள் 48′′N 47′′W / 9.8′′N 47.8′′W / 8.8′′ - 47.8 ஆகும்.

பின்னர் நடந்த புலனாய்வில் , வான்வழிப்பாதை அமைப்பின் ஒளியியல் உணரி தவறான கோணத்தில் அமைக்கப்பட்டது மற்றும் முதன்மைத் திசைவைப்புக் கட்டுப்பாட்டு நடவடிக்கையின் போது புவியின் பார்வையை இழந்துவிட்டது என்று சுட்டிக்காட்டப்பட்டது. இது யே - 6 திட்டத்தில் தொடர்ச்சியாக பத்தாவது தோல்வியாகும்.

மேலும் காண்க
------------

* உலூனா 25
* உலூனா 20
* உலூனா 24
* லூனா 1
* லூனா 2
* லூனா 3

குறிப்புகள்
-----------

1. 1 2  "NASA - NSSDCA - Spacecraft - Details".
2. 1 2  "NASA - NSSDCA - Spacecraft - Telemetry Details". *nssdc.gsfc.nasa.gov*.
3. ↑  "Lodi News-Sentinel". Lodi News-Sentinel – Google Books வழியாக.
4. ↑  "The Day". The Day – Google Books வழியாக.
5. ↑  "L'Artisan". L'Artisan – Google Books வழியாக.
6. ↑  "Table of Anthropogenic Impacts and Spacecraft on the Moon".
7. ↑   *Soviet and Russian Lunar Exploration*. .

வெளி இணைப்புகள்
---------------

* ஜர்யா உலூனாத் திட்ட நிரல்
இந்தியாவில் பதிவு செய்யப்பட்ட தனியார் அறக்கட்டளைகள், சமூக அமைப்புகள், சங்கங்கள் போன்றவை அரசின் அனுமதியைப் பெற்று நடத்தும் கல்லூரிகள் **சுயநிதிக் கல்லூரிகள்** என்றழைக்கப்படுகின்றன. இந்த சுயநிதிக் கல்லூரிகளில் படிக்கும் மாணவர்களிடம் கல்லூரியை நிர்வகிக்கும் அமைப்புகள் அரசு நிர்ணயித்த கட்டணத்தைப் பெற்றுக் கொண்டு கல்வி அளிக்கின்றன. இந்தக் கல்லூரிகளில் படிக்கும் மாணவர்களுக்கான தேர்வுகளை அந்தக் கல்லூரி இணைக்கப்பட்டிருக்கும் பல்கலைக்கழகம் நடத்தி தேர்ச்சி பெறும் மாணவர்களுக்கு மதிப்பெண் சான்றிதழ் மற்றும் பட்டங்களை வழங்குகின்றன. தமிழ்நாட்டில் பொறியியல் கல்லூரிகள், கலை மற்றும் அறிவியல் கல்லூரிகள், கல்வியியல் கல்லூரிகள் என பல சுயநிதிக் கல்லூரிகள் செயல்பட்டு வருகின்றன. இந்த சுயநிதிக் கல்லூரிகளில் சில கல்லூரிகள் சிறுபான்மையினர் கல்லூரிகளாகச் செயல்பட்டு வருகின்றன.

வெளி இணைப்பு
------------

* முத்துக்கமலம் இணைய இதழில் தாமரைச்செல்வி எழுதிய "பெற்றோர்களே சுயநிதிக் கல்லூரிகளைத் தெரிந்து கொள்ளுங்கள்..." கட்டுரை பரணிடப்பட்டது 2008-11-21 at the வந்தவழி இயந்திரம்
* தமிழ்நாட்டுக் கல்லூரி கல்வி இயக்குநரகம் பரணிடப்பட்டது 2010-01-09 at the வந்தவழி இயந்திரம்
**சிறீ இலங்கமல்லேசுவர காட்டுயிர் காப்பகம்** (*Sri Lankamalleswara Wildlife Sanctuary*) என்பது ஆந்திரப் பிரதேசத்தின் கடப்பா மாவட்டத்தில் அமைந்துள்ள காட்டுயிர் காப்பகம் ஆகும். ஜெர்டன் கல்குருவி காணப்படும் ஒரே ஒரு வாழிடம் இதுவாகும். இங்கு 176 குடும்பத்தினைச் சார்ந்த தாவரங்கள் காணப்படுகிறது. ஜெர்டனின் கல்குருவி மீண்டும் கண்டுபிடிக்கப்பட்ட பிறகு, கண்டுபிடிக்கப்பட்ட இப்பகுதி வனவிலங்கு காப்பகமாக அறிவிக்கப்பட்டது.

வரலாறு
------

இந்த சரணாலயம் ஜெர்டன் கல்குருவியின் வசிப்பிடமாக நன்கு அறியப்பட்டதாகும். இது மிகவும் ஆபத்தான உயிரினமாகும். இந்த பறவை முதன்முதலில் 1848ஆம் ஆண்டில் அறுவை சிகிச்சை நிபுணர் - இயற்கை ஆர்வலர் தாமஸ் சி. ஜெர்டன் என்பவரால் கண்டுபிடிக்கப்பட்டது. 1986ஆம் ஆண்டு மீண்டும் கண்டுபிடிக்கப்படும் வரை அழிந்துவிட்டதாக கருதப்பட்டது. இந்தப் பறவை இப்போது சிறீலங்கை மல்லேசுவரா காட்டுயிர் காப்பகத்தில் அரிதான புதர்ப் பகுதிகள் மற்றும் காடுகளில் வாழ்கிறது. இங்குள்ள நிலப்பரப்பு மற்றும் வானிலை நிலைமைகள் இதன் இருப்புடன் ஒத்துப்போகின்றன.

தாவரங்களும் விலங்குகளும்
------------------------

சிறீ இலங்கமல்லேசுவர காட்டுயிர் காப்பகத்தில் 1400 தாவரச் சிற்றினங்கள் உள்ளன. இவை 176 குடும்பங்களின் கீழ் வகைப்படுத்தப்பட்டுள்ளன. இது ஆழமான பள்ளத்தாக்குகள் மற்றும் செங்குத்தான சரிவுகளுடன் கூடிய உலர்ந்த இலையுதிர் கலந்த முள் காடுகளைக் கொண்டுள்ளது. செஞ்சந்தனம், அகணிய தாவரமாக இங்கு காணப்படுகிறது. சிறுத்தை, தேன் கரடி, புள்ளி மான், கடமான், நாற்கொம்பு மான், இந்தியச் சிறுமான், நீலான், காட்டுப்பன்றி, நரி மற்றும் செர்டன் கல்குருவி இங்குக் காணப்படும் விலங்குகள் ஆகும்.

வருகை
-----

வருடத்தின் எந்த நேரத்திலும் சுற்றுலாப் பயணிகள் சரணாலயத்திற்குச் செல்ல அனுமதிக்கப்பட்டாலும், அக்டோபர் மற்றும் மார்ச் மாதங்களுக்கு இடைப்பட்ட காலப்பகுதியே பார்வையிடச் சிறந்த காலம் ஆகும். சரணாலயத்தை எளிதில் அடையலாம். இக் காட்டுயிர் காப்பகம் கடப்பா நகரத்திலிருந்து 15 கி.மீ. தொலைவில் அமைந்துள்ளது. கடப்பா நகரத்தில் வானூர்தி நிலையமும் அமைந்ள்ளது.

* அணுகல்தன்மை: கடப்பா தொடருந்து நிலையத்திலிருந்து 60 கி.மீ.
* தங்குமிடம்: சித்தாவட்டம் & கடப்பாவில் உள்ள வன ஓய்வு இல்லம்.
* பருவம்: அக்டோபர் முதல் மார்ச் வரை.

மேற்கோள்கள்
-----------

1. ↑  "Endangered Jerdon's Courser on Centre's priority list". 13 February 2011.
2. ↑  "博创彩票\_博创彩票代理\_博创彩票代理平台".
3. ↑  "APFD Website". 2014-01-25 அன்று மூலம் பரணிடப்பட்டது. 2014-07-05 அன்று பார்க்கப்பட்டது.
4. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***சிறீ இலங்கமல்லேசுவர காட்டுயிர் காப்பகம்***   
என்பதின் ஊடகங்கள் உள்ளன.
**தென்னிந்திய பழுப்பு பாறு ஆந்தை** (South Indian brown hawk-owl, உயிரியல் பெயர்: *Ninox scutulata hirsuta*) என்பது பழுப்பு பாறு ஆந்தையின், கிளை இனம் ஆகும். இது தென்னிந்தியா, இலங்கை போன்ற பகுதிகளில் இனப்பெருக்கம் செய்து வாழ்கிறது.

விளக்கம்
--------

புறா அளவுள்ள இப்பறவை சுமார் 32 செ.மீ. நீளம் இருக்கும். இதன் அலகு கறுப்பு நிறத்திலும், விழிப்படலம் நல்ல மஞ்சள் நிறத்திலும், கால்கள் மஞ்சள் தோய்ந்த பச்சை நிறத்திலும் இருக்கும். இப்பறவையின் உடலின் மேற்பகுதி ஆழ்ந்த கருஞ்சாம்பல் நிறத்தில் இருக்கும். நெற்றியிலும் தோள்பட்டையிலும் வெண்மை நிறம் காணப்படும். தொண்டையும் முன் கழுத்தும் சிவப்புக் கலந்த மஞ்சள் நிறமாக பழுப்புக் கோடுகளோடு காணப்படும். உடலின் பிற கீழ்ப்பகுதிகள் வெண்மையாகச் சிவப்புக் கலந்த பழுப்புப் புள்ளிகளோடு காணப்படும். வால் கறுப்புப் பட்டைகளோடும், வெள்ளை விளிம்புகளோடும் இருக்கும். இது பார்வைக்கு பாறு போன்ற வடிவம் கொண்டதாக உள்ளது. பாலின இருமை இல்லை.

பரவலும் வாழ்விடமும்
-------------------

இப்பறவை தென்னிந்தியாவில் கருநாடக மாநிலம், மேற்குத் தமிழ்நாடு, கேரளப் பகுதிகளில் ஆங்காங்கே சமவெளிகளிலும், மலைகளிலும் 1300 மீட்டர் உயரம் வரை காணப்படும். இது இலங்கையிலும் இனப்பெருக்கம் செய்து வாழ்கிறது. இப்பறவை மரங்கள் அடர்ந்த காடுகளிலும், தோப்புகளிலும் சிறப்பாக காணப்படுகிறது.

நடத்தை
------

இப்பறவை காலை மாலை அந்தியிலும், இரவு நேரத்திலும் தன் மறைவிடத்தில் இருந்து வெளிவந்து இரை தேடும். பகல் நேரத்தை தனித்தோ, இணையாகவோ மரப் பொந்தில் நேரத்தைக் கழிக்கும். பகல் வெளிச்சத்திலும் தேவைப்பட்டால் பறக்கக்கூடியது. பறந்து சென்று மரக் கிளையில் அமரும்போது, பாறுகளைப் போல மேல் நோக்கித் தாவியே மரக்கிளையில் அமரும். மாலை நேரத்தில் மரக் கிளையில் அமர்ந்து தாவித் தாவிப் பறந்து, பறந்துவரும் பூச்சிகளைக் கால் விரல்களால் பிடித்து கொண்டு மீண்டும் பழைய இடத்திற்கை வந்து சேரும். அந்திக் குருவியைப் போல மாலை அந்தியிலும் சுற்றிச் சுற்றிப் பறந்து வண்டுகளைப் பிடிக்கும் பழக்கம் இப்பறவைக்கு உண்டு. பூச்சிகள், வண்டுகள், தத்துக்கிளி போன்றவை இதன் உணவில் முதன்மை இடத்தைப் பெற்றுள்ளன. தவளை, ஓணான், சிறு பறவைகள், சுண்டெலி போன்றவற்றையும் வேட்டையாடி உண்ணக்கூடியது.

சற்று இனிமையான மென்மையான குரலில் ஊ...உக், ஊ...உக், ஊ...உக் என நொடிக்கு ஒருமுறை என தொடர்ந்து பதிமூன்று முறை வகை கத்தும். ஒன்றுக்கொன்று குரல் கொடுப்பதும் உண்டு.

இப்பறவைகள் சனவரி முதல் மே வரை இனப்பெருக்கம் செய்கின்றன. மரப் பொந்தில் கூடு அமைக்கின்றன. இரண்டு அல்லது மூன்று முட்டைகளை இடுகின்றன. முட்டை வெள்ளையாக இருக்கும்.

மேற்கோள்கள்
-----------

1. ↑  Gill, Frank; Donsker, David; Rasmussen, Pamela, eds. (January 2021). "Owls". *IOC World Bird List Version 11.1*. International Ornithologists' Union. 20 May 2021 அன்று பார்க்கப்பட்டது.
2. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 267-268.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27610706
* GBIF: 6176187
* iNaturalist: 727018
* ITIS: 687141

 |
**போயோடார்** (*Boeotarch*, கிரேக்கம்: Βοιωτάρχης‎, *Boiotarches* ) என்பது போயேட்ரியா கூட்டு இனக்குழுவின் தலைமை அதிகாரிகளின் பதவிப் பெயராகும். கிமு 379 இல் போயேட்டிய நகரங்களை எசுபார்த்தன் ஆதிக்கத்திலிருந்து கிளர்ச்சி செய்து விடுவித்த பிறகு இந்த பதவி நிறுவப்பட்டது. போயோடியா முழுவதிலும் உள்ள ஏழு தேர்தல் மாவட்டங்களில் இருந்து சனநாயக முறையில் தேர்ந்தெடுக்கப்பட்ட ஏழு போயோடார்கள் இருந்தனர். பிராந்தியத்தின் மிகப்பெரிய நகரமாக, தீப்சிலிருந்து பொதுவாக நான்கு போயோடார்கள் தேர்ந்தெடுக்கப்பட்டனர். மற்ற மூன்று பேர் வெளி மாவட்டங்களிலிருந்து தேர்ந்தெடுக்கப்பட்டனர்.  எவ்வாறாயினும், போயோடார்களின் எண்ணிக்கை ஏழு என்ற அளவில் நிலையாக இருந்திருக்காது. அவர்கள் முந்தைய போயோட்டியன் லீக்கைப் போலவே மாவட்டங்களைப் பிரதிநிதித்துவப்படுத்தாமலும் இருந்திருக்கலாம்.

தேர்தலில் வெற்றிபெற்ற போயோடியர் ஆண்டின் முதல் நாளில் (1 *Boukataios* ) பதவி ஏற்பார். ஆண்டு முடிவடையும் போது பதவியை துறப்பார். அதிகாரத்தை விட்டுக்கொடுக்காது நீடிப்பது மரண தண்டனைக்குரிய குற்றமாகும். போயோடார்களின் பணியானது தளபதிகளாகவும், அரசியல் தலைவர்களாகவும் செயல்படும் ஏதெனியன்,*ஸ்ரடிகெஸ்களை* ஓரளவு ஒத்ததாகும். உண்மையில், போயோட்டியன் லீக்கில் உள்ள பல அரசியல், இராணுவ, நீதித்துறை அலுவலகங்கள் ஏதெனியன் மாதிரியிலிருந்து உருவாக்கபட்டவை. போயோட்டியர்களும் ஒரு *ஆர்கோனைக்* கொண்டிருந்தனர். ஆனால் ஏதெனியன் *ஆர்கோனைப்* போலல்லாமல், அவரது கடமைகள் வெறும் குறியீடாக இருந்தன. 

கிமு 4 ஆம் நூற்றாண்டின் மத்தியில் (" தீப்சின் மேலாதிக்கம் ") கிரேக்கத்தில் தீப்சை மேலாதிக்க நிலைக்கு கொண்டு சென்ற எபமினோண்டாஸ், பெலோப்பிடாசு ஆகியோர் இந்த பதவியை வகித்த மிகவும் பிரபலமான நபர்களாவர்.

குறிப்புகள்
-----------

1. 1 2  John Van Antwerp Fine (1983). *The Ancient Greeks: A Critical History*. Harvard University Press. பக். 576. பன்னாட்டுத் தரப்புத்தக எண்:9780674033146.. "Prothous Spartan assemby." John Van Antwerp Fine (1983). *The Ancient Greeks: A Critical History*. Harvard University Press. p. 576. ISBN 9780674033146. Prothous Spartan assemby.
2. 1 2  Robert J. Buck (1994). *Boiotia and the Boiotian League, 432-371 B.C.*. University of Alberta. பக். 99. பன்னாட்டுத் தரப்புத்தக எண்:9780888642530. . Robert J. Buck (1994). *Boiotia and the Boiotian League, 432-371 B.C.* University of Alberta. p. 99. ISBN 9780888642530.
**ஒலுவபெமி பாலோகன்** (*Oluwafemi Balogun*) நைசீரிய நாட்டைச் சேர்ந்த ஒரு சதுரங்க வீரர் ஆவார். 1987 ஆம் ஆண்டு இவர் பிறந்தார். 2017 ஆம் ஆண்டில் ஒலுவபெமி பலோகுனுக்கு பன்னாட்டு சதுரங்க மாசுட்டர் பட்டத்தை பிடே அமைப்பு இவருக்கு வழங்கியது.

சதுரங்க வாழ்க்கை
----------------

2016 ஆம் ஆண்டில் ஒலுவபெமி பாலோகன் ஆப்பிரிக்கா 4.4 மண்டலத்திற்கான தனிநபர் சதுரங்க வெற்றியாளர் பட்டத்தை வென்றார், இதன் விளைவாக பலீகுனுக்கு பிடே மாசுட்டர் என்ற பட்டம் வழங்கப்பட்டது. அடுத்த ஆண்டு, பலோகுன் இரண்டாவது முறையாக இந்த நிகழ்வை வென்றார். சதுரங்க உலகக் கோப்பை போட்டியில் விளையாட தகுதி பெற்றார். அதே ஆண்டு சியார்ச்சியாவின் பத்தூமியில் போட்டி நடைபெற்றது. இந்த வெற்றிக்காக இவருக்கு பன்னாட்டு மாசுட்டர் என்ற பட்டமும் வழங்கப்பட்டது.

2017 ஆம் ஆண்டில் நடைபெற்ற சதுரங்க உலகக் கோப்பை போட்டியில் முதல் சுற்றில் உலக சாம்பியனான மேக்னசு கார்ல்சனால் பாலோகன் தோற்கடிக்கப்பட்டார். இப்போட்டியில் நடப்பு உலக சாம்பியனுக்கு எதிராக விளையாடிய முதல் ஆப்பிரிக்கர் என்ற பெருமையை பாலோகன் பெற்றார். 2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியில் முதல் சுற்றில் அலெக்சாண்டர் பிரெட்கேவால் இவர் தோற்கடிக்கப்பட்டாரர்.

மேற்கோள்கள்
-----------

1. ↑  "Nigeria for Georgia 2017 Chess World tourney". *The Guardian Nigeria News - Nigeria and World News*. 2017-05-02. 2019-04-28 அன்று பார்க்கப்பட்டது.
2. ↑  "Balogun draws champion, Carlson, at Georgia 2017 Chess World Cup". *guardian.ng*. 3 August 2017.
3. ↑  "FIDE World Cup 2023". *chess24.com* (ஆங்கிலம்). 2023-08-12 அன்று பார்க்கப்பட்டது.

புற இணைப்புகள்
--------------

* ஒலுவாபெமி பாலோகன் rating card at பன்னாட்டு சதுரங்கக் கூட்டமைப்பு
| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**பிரீவிட்டி நடவடிக்கை** (*Operation Brevity*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் டோப்ருக் நகரை அச்சு நாட்டுப் படைகள் முற்றுகையிட்டிருந்த போது சொல்லம்-கப்பூசோ-பார்டியா போர்க்களத்தில் பலவீனமடைந்திருந்த அவற்றின் படைநிலைகளை ஊடுருவ நேச நாட்டுபடைகள் முயன்றன.

1940ல் இத்தாலி எகிப்து மீது படையெடுத்தது. இதற்கு நேச நாட்டுப் படைகள் நடத்திய எதிர்த்தாக்குதலில் இத்தாலியப் படைகள் படுதோல்வி அடைந்தன. இத்தாலியின் கட்டுப்பாட்டிலிருந்து லிபியாவினுள் நேச நாட்டுப் படைகள் முன்னேறியதால், இத்தாலியின் உதவிக்கு இட்லர் தளபதி ரோம்மலின் தலைமையில் ஆப்பிரிக்கா கோர் படைப்பிரிவை அனுப்பினார். 1941 பெப்ரவரியில் வடக்கு ஆப்பிரிக்காவை அடைந்த ரோம்மல் அடுத்த மாதமே நேச நாட்டுப் படைகளுக்கு எதிராக ஒரு தாக்குதலைத் தொடங்கினார். அவரது படைகள் வேகமாக முன்னேறி டோப்ருக் நகரை முற்றுகையிட்டன. ஆனால் அந்நகரைக் கைப்பற்ற முடியவில்லை என்பதால் அவற்றின் முன்னேற்றம் தடைபட்டது. முற்றுகை சில மாதங்கள் நீடித்தது. அச்சுப் படைகளின் கவனம் டோப்ருக்கில் இருந்ததை பயன்படுத்திக் கொண்டு, சொல்லம்-கப்பூசோ-பார்டியா போர்முனையினை பிரிட்டானியப் படைகள் தாக்கின. இதற்கு பிரீவிட்டி நடவடிக்கை என்று குறிப்பெயரிடப்பட்டிருந்தது.

மே 15, 1941ல் தேதி ஜெனரல் வேவல் தலைமையில் பிரிட்டானியப் படைகள் தங்கள் தாக்குதலைத் தொடங்கின. அவற்றின் இலக்கு போர்முனைக்கும் டோப்ருக்கும் இடைப்பட்ட பகுதியைக் கைப்பற்றுவது மற்றும் டோப்ருக்கை முற்றுகையிட்டுள்ள அச்சு படைப்பிரிவுகளை பலவீனப்படுத்துவது. முதல் நாள் தாக்குதலில் வெற்றி பெற்ற பிரிட்டானியர்கள் முக்கியமான ஆல்ஃபாயா கணவாய் (halfaya pass), கப்பூசோ கோட்டை ஆகியவற்றை இத்தாலியப் படைகளிடமிருந்து கைப்பற்றினர். ஆனால் மறுநாள் இத்தாலியப் படைகளுக்குத் துணையாக ரோம்மல் அனுப்பிய ஜெர்மானியப் படைகள் அப்பகுதியினை அடைந்து கப்பூசோ கோட்டையை மீண்டும் கைப்பற்றின. மேலும் பல ஜெர்மானியப் படைப்பிரிவுகள் அப்பகுதிக்கு அனுப்பபட்டதால், பிரிட்டானியப் படைப்பிரிவுகள் ஆல்ஃபாயா கணவாய்க்கு பின்வாங்கின. இத்துடன் பிரீவிட்டி நடவடிக்கை முடிவடைந்தது. ஆனால் தளவாடப் போக்குவரத்துக்கு அக்கணவாயின் இன்றியமையாமையை உணர்ந்திருந்த ரோம்மல் சில வாரங்கள் கழித்து அதனைத் தாக்கி மீண்டும் கைப்பற்றினார்.

மேற்கோள்கள்
-----------

1. 1 2 3  Erskine, p. 79; Howard, p. 388; Playfair (1956), p. 162; Ward, p. 485; The 11th Hussars, (Prince Albert's Own). "11 Hussar war diary entry for 15/05/1941".
2. 1 2  Erskine, p. 79; Jentz, p. 142
தமிழ்நாட்டின், கோயமுத்தூர் வேளாண் பல்கலைக் கழக வளாகத்தில் சிறிய புள்ளி ஆந்தை
**சிறிய புள்ளி ஆந்தை** அல்லது **கூகை** (southern spotted owlet, உயிரியல் பெயர்: *Athene brama brama*) என்பது புள்ளி ஆந்தையின் துணையினம் ஆகும். இது தென்னிந்தியாவில் காணப்படுகிறது.

விளக்கம்
--------

மைனா அளவுள்ள அந்த ஆந்தை சுமார் 21 செ. மீ நீளம் கொண்டது. இதன் அலகு பச்சை நிறந் தோய்ந்த மஞ்சள் நிறத்திலும், விழிப்படலம் நல்ல மஞ்சள் நிறத்திலும் இருக்கும். இதன் காலின் மேல்வெண்மையான தூவிகள் காணப்படும். இதன் கால் அழுக்கு மஞ்சள் நிறத்தில் இருக்கும். சிறிய புள்ளி ஆந்தையின் உடல் வெள்ளைப் புள்ளிகளுடன் கூடிய கருஞ்சாம்பல் பழுப்பு நிறத்தில் இருக்கும். தலை வட்ட வடிவில் இருக்கும். உடலின் கீழ்ப்பகுதி வெண்மையாக பழுப்புப் பட்டைகளோடு காணப்படும். வயிற்றிலும் வாலடியிலும் பட்டைகள் தெளிவாகத் தெரியாது. ஆண் பெண் பறவைகளுக்கு இடையே பால் ஈருருமை இல்லை.

பரவலும் வழிடமும்
----------------

சிறிய புள்ளி ஆந்தை தென்னிந்தியா முழுவதும் காணப்படுகிறது. மாந்தோப்புகள், சாலையோரங்களில் உள்ள வயதான மரங்கள், பாழடைந்த கட்டங்க்ள், கோயில்கள், கோட்டைகள் ஆகியவற்றில் வாழும். நகரங்களிலும், சிற்றூர்களிலும் மனிதர்களின் வாழ்விடத்தை அடுத்தும் விளை நிலங்களைச் சார்ந்தும் காணப்படும். இப்பறவைகள் தமிழ்நாட்டின் இராமேசுவரத்தின் முனைவரை காணப்பட்டாலும், இந்த இனம் இலங்கையில் காணப்படவில்லை.

நடத்தை
------

சிறிய புள்ளி ஆந்தையானது ஆணும் பெண்ணுமாக மூன்று முதல் நான்கு வரையான குடும்பக் கூட்டமாக வாழும். காலை மாலை அந்தி வேளைகளில் தன் இருப்பிடத்தில் இருந்து வெளிவந்து இரை தேடும். மாலை அந்தியில் வழக்கமான ஓரிடத்தில் தந்திக் கம்பங்கள், வேலிக்கம்பங்களில் போன்றவற்றின் மீது அமர்ந்து எழுந்தெழுந்து தாவிப் பறந்து பீச்சிகளைப் பிடிக்கும். விரைவாக இறக்கை அடித்து மேலும் கீழுமாகத் ஆழ்ந்தும் எழுந்தும் பறக்கும். பகலில் ஓரளவு பார்வை தெரியும் என்றாலும் காக்கை போன்ற பிற பறவைகளின் தொந்தரவுக்கு அஞ்சி தன் இருப்பிடத்திலேயே மறைந்து இருக்கும். பகலில் இது அமர்ந்திருக்கும் இடத்தை யாராவது நெருங்கினால் வேடிக்கையான முறையில் முறைத்தும் தலையைச் சுற்றி வளைத்தும் பார்க்கும்.

சிறிய புள்ளி ஆந்தையானது நண்டு, வெட்டுக்கிளி, புழு பூச்சி, ஓணான், சுண்டெலி, சிறிய பறவைகள் போன்றவற்றை பிடித்துத் திண்ணும். இது குழறுவதைப் போன்ற தொனியில் 'விட்ச்வியூ விட்ச்வியூ' என்றும் 'ச்சீர்ர்இர் ச்சீகர்இர்' என்றும் அலறும். ஒன்று அலறத் துவங்கியவுடன் மற்றவையும் சேர்ந்து அலறத் துவங்கும். 

சிறிய புள்ளி ஆந்தைகள் நவம்பர் முதல் மார்ச் வரை இனப்பெருக்கமு செய்யும். மரப் பொந்துகள், சுவர்களில் உள்ள துளைகள், தாழ்வாரங்கள் போன்ற இடங்களில் புற்களையும், தூவிகளையும் கொண்டு மெத்தென்று ஆக்கி மூன்று முதல் நான்கு வரையிலான வெள்ளை முட்டைகளை இடும். முட்டைகளை கால இடைவெளியுடன் இடும். இதனால் கடைசி கடைசியில் பொரிக்கப்படும் குஞ்சுகள் முழு வளர்ச்சியடையாமல் இருக்கும்.

மேற்கோள்கள்
-----------

1. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 268-269.
2. ↑  Ali, S; S D Ripley (1981). *Handbook of the birds of India and Pakistan*. **3** (2nd ). Oxford University Press. பக். 299–302. பன்னாட்டுத் தரப்புத்தக எண்:0-19-562063-1.
3. ↑  Baker, E. C. S. (1919). "Descriptions of subspecies of *Carine brama*". *Bulletin B.O.C.* **40**: 60–61.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q21361264
* விக்கியினங்கள்: Athene brama brama
* EoL: 1227736
* GBIF: 7191233
* iNaturalist: 719789
* ITIS: 687077

 |
இவ்வறிகுறித் தொகுதி முதன்முதலாக கவனிக்கப்பட்ட இசுட்டாக்குஃகோம் கொள்ளை நிகழ்ந்த *கிரெடிட்பேங்கன்* வங்கி இந்தக் கட்டடத்தில் தான் இயங்கி வந்தது.
**இசுட்டாக்குஃகோம் நோய்க்கூட்டறிகுறி** அல்லது **இசுட்டாக்குஃகோம் அறிகுறித் தொகுப்பு (*Stockholm syndrome*)** என்பது ஒரு கடத்தப்பட்ட பிணையாளியின் (*hostage*) உள்ளத்தில் ஏற்படும் ஒரு குறிப்பிட்ட உளவியல் தூண்டற்பேற்றைக் குறிக்கும் பெயராகும். தனக்கு இடர் விளையும் அல்லது விளைய வாய்ப்புள்ளது என்று அறிந்திருந்தும் தன்னைக் கடத்தியவர்மீது ஏற்படும் பற்றுதல் இவ்வறிகுறிகளின் அடிப்படையாகும்.

சுவீடன் நாட்டின் தலைநகரான இசுட்டாக்குஃகோம் நகரில் நிகழ்ந்த ஒரு வங்கிக் கொள்ளையினைத் தொடர்ந்து இவ்விளைவு இப்பெயர் பெற்றது. 1973-ம் ஆண்டு நிகழ்ந்த அக்கொள்ளையின்போது கொள்ளையர்கள் வங்கி ஊழியர்களை ஆகஸ்டு 23-ல் இருந்து ஆகஸ்டு 28 வரை பிணையாளிகளாக வைத்திருந்தனர். இந்நிகழ்வின்போது பிணையாளிகளுக்கு அவர்களை அடைத்துவைத்திருந்த கொள்ளையர்கள்மீது ஒருவித உளவுணர்வுத் தொடுப்பு ஏற்பட்டது. இதனால் ஆறு நாட்களுக்குப்பின் அவர்கள் விடுவிக்கப்பட்ட பின்னரும் கொள்ளையர்களின் செயலை ஆதரிக்கத் துவங்கினர். இந்த நிகழ்வையடுத்து ஒரு தொலைக்காட்சிச் செய்தி ஒளிபரப்பில் பங்கேற்ற நீல்சு பெசிரோட் என்ற குற்றவியல் மற்றும் உளவியல் வல்லுநர் முதன்முதலாக இப்பெயர் கொண்டு இவ்விளைவைக் குறிப்பிட்டார்.

பரவலர் ஊடகங்களில்
-----------------

சூர்யா மற்றும் ஜோதிகா நடித்த *மாயாவி* என்ற தமிழ்த்திரைப்படத்தில் சூர்யாவால் கடத்தப்படும் ஜோதிகா தன்னைக் கடத்திய சூர்யா மீது காதல் கொள்வது போன்ற திரைக்கதை அமைந்துள்ளது. 2011-ம் ஆண்டு வெளிவந்த *பயணம்* திரைப்படத்திலும், வன்முறையாளர்கள் விமானத்தையும் பயணிகளையும் பிணையாக வைத்திருக்கும்போது, உள்ளிருக்கும் மருத்துவர் ஒருவர் தன்னருகே அமர்ந்திருக்கும் மற்றொரு பயணியிடம் இவ்விளைவைப்பற்றி விளக்கும் காட்சி ஒன்று உள்ளது.

மேலும் பார்க்க
--------------

* பற்று
* பற்றிழத்தல்

வெளி இணைப்புகள்
---------------

* ஸ்டாக்ஹோம் சிண்ட்ரோம்: கடத்தியவர்கள் மீதே பணயக் கைதிகள் பாசம் வைப்பது ஏன்?
* Love and Stockholm Syndrome: The Mystery of Loving an Abuser Psychologist Dr Joseph Carver, writing at CounsellingResource.com
* Nils Bejerots articles about the events at Norrmalmstorg பரணிடப்பட்டது 2017-02-21 at the வந்தவழி இயந்திரம் (in Swedish) பரணிடப்பட்டது 2004-08-05 at the வந்தவழி இயந்திரம்
* Ask Yahoo!: What is "Stockholm Syndrome"? பரணிடப்பட்டது 2007-04-27 at the வந்தவழி இயந்திரம்
* The comparison of parental alienation to the "Stockholm syndrome"
**சுபோத்து ராய்** (*Subodh Roy*) இந்தியாவைச் சேர்ந்த புரட்சிகர சமதர்மவாதியாவார். 1915 ஆம் ஆண்டில் இவர் பிறந்தார். சூங்குராய் என்ற பெயராலும் இவர் அறியப்படுகிறார். இந்திய சுதந்திர இயக்கத்தில் செல்வாக்கு பெற்றவராகவும் ஓர் அரசியல்வாதியாகவும் திகழ்ந்தார். .

வாழ்க்கைக் குறிப்பு
-------------------

சுபோத்து ராய் 1915 ஆம் ஆண்டு பிரிக்கப்படாத வங்காளத்தில் உள்ள சிட்டகாங்கில் ஒரு பணக்கார குடும்பத்தில் பிறந்தார். 14 வயதில், புரட்சித் தலைவர் சூர்யா சென் (மாசுடர்டா) தலைமையில் 1930-31 ஆம் ஆண்டில் சிட்டகாங் ஆயுதக் களஞ்சியத் தாக்குதலில் பங்கேற்ற இளையவர் என்ற சிற்ப்புக்குரியவராகவும். தண்டனை விதிக்கப்பட்ட முதல் தொகுதியில் இடம்பெற்றவராகவும் சுபோத்து ராய் இருந்தார்.

விசாரணைக்குப் பிறகு, சுபோத்து ராய் 1934 ஆம் ஆண்டு போர்ட் பிளேயரில் உள்ள செல்லுலார் சிறைக்கு நாடு கடத்தப்பட்டார் 

1940 ஆம் ஆண்டு சிறையில் இருந்து விடுதலையான பிறகு, அவர் இந்தியப் பொதுவுடமைக் கட்சி அரசியலில் சேர்ந்தார். இந்திய பொதுவுடமைக் கட்சியின் உறுப்பினராகவும் சேர்ந்தார். சுதந்திரத்திற்குப் பிறகு, இவர் கல்கத்தாவுக்கு மாறினார். கட்சியின் மாகாண மையத்தில் முழுநேர ஊழியராக சேர்ந்தார். 1964 ஆம் ஆண்டில் இந்திய பொதுவுடமைக் கட்சி பிளவுபட்ட பிறகு, சுபோத்து ராய் இந்திய பொதுவுடமைக் கட்சியின் (மார்க்சியம்) கட்சியுடன் இணைந்தார். இக்கட்சியின் மேற்கு வங்க மாநிலக் குழுவில் நீண்டகாலமாக உறுப்பினராக இருந்தார்.

சுபோத் ராய் பொதுவுடமை கட்சி இயக்கத்தின் வரலாற்றில் ஒரு பெரிய அறிவார்ந்த பங்களிப்பைச் செய்தார். தேசிய ஆவணக் காப்பகத்தில் ஆராய்ச்சிக்குப் பிறகு, "இந்தியாவில் கம்யூனிசம்: வெளியிடப்படாத ஆவணங்கள்" என்ற புத்தகத்தைத் திருத்தினார்.

தெல்சாத்து இல்வாடே இளம் வயது சுபோத்து ராய் (சூங்கு) வேடத்தில் நடித்தார். அதே சமயம் விஜய் வர்மா பெதபிரதா பெயின் திரைப்படமான சிட்டகாங்கில் இவரது வயதானவர் வேடத்தில் நடித்தார்.

2006 ஆம் ஆண்டு ஆகத்து மாதம் 26 ஆம் தேதியன்று சுபோத் ராய் காலமானார்.

மேற்கோள்கள்
-----------

1. 1 2 3  "Model revolutionary". *தி இந்து*. 1930-04-18.
2. 1 2  "Comrade Subodh Roy Passes Away". Pd.cpim.org. 2006-09-03. .
3. ↑  "Bedabrata Pain sacrificed a lot for 'Chittagong': Anurag Kashyap". 8 October 2012. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States
* ஆத்திரேலியா
* நெதர்லாந்து

 |
ஸதியபுதோ அதியந் நெடுமாந் அஞ்சி ஈத்த பாளி
**ஜம்பைக் கல்வெட்டு** என்பது, தமிழ்நாட்டில் ஜம்பை என்னும் இடத்தில் கண்டுபிடிக்கப்பட்ட ஒரு தமிழ் பிராமிக் கல்வெட்டு ஆகும். ஜம்பை விழுப்புரம் மாவட்டத்தில், தென் பெண்ணை ஆற்றங் கரையில், திருக்கோயிலூர் நகரத்துக்கு அண்மையில் அமைந்துள்ள ஒரு சிறிய ஊர். இவ்வூரின் கிழக்குப் பகுதியில் அமைந்துள்ள குகை ஒன்றிலேயே இக் கல்வெட்டு அமைந்துள்ளது. குகையின் உட்பகுதியில் அமைந்துள்ளமையால் மழை, வெயில், காற்று போன்றவற்றால் அதிகம் பாதிக்கப்படாமல் இன்னும் தெளிவாகவே உள்ளது. கிமு முதலாம் நூற்றாண்டைச் சேர்ந்ததாகக் கணிக்கப்பட்டுள்ள இக் கல்வெட்டு தமிழ்நாட்டு வரலாற்றைப் பொறுத்தவரை மிகவும் முக்கியத்துவம் கொண்ட ஒரு கல்வெட்டாகக் கருதப்படுகின்றது.

கண்டுபிடிப்பு
-------------

1981 ஆம் ஆண்டில் தமிழ்நாடு தொல்லியல்துறை ஆய்வு மாணவர் ஒருவரால் இக் கல்வெட்டுக் கண்டுபிடிக்கப்பட்டது. அப்போது தமிழ்நாடு தொல்லியல்துறை இயக்குனராக இருந்த ஆர். நாகசாமி இதனை ஆய்வு செய்து ஆங்கில நாளிதழ் ஒன்றில் கட்டுரையாக வெளியிட்டார். இக்கண்டுபிடிப்பு அண்மைக்காலக் கல்வெட்டுக் கண்டு பிடிப்புக்களுள் முக்கியமான கண்டுபிடிப்பாக இருந்தும் பல அறிஞர்கள் இதன் நம்பகத் தன்மை குறித்து ஐயுறவு கொண்டிருந்தனர்.

கல்வெட்டின் உள்ளடக்கம்
----------------------

சங்ககாலத் தமிழ் இலக்கியமான புறநானூற்றில் பேசப்படுபவனும், தகடூர்த் தலைவனுமாகிய அதியமான் நெடுமானஞ்சி ஒரு குகை வாழிடத்தைத் தானமாகக் கொடுத்ததை இக் கல்வெட்டு அறிவிக்கின்றது. 

*கல்வெட்டின் செய்தி:* ஸத்திய புத்திரன் அதியன் நெடுமான் அஞ்சி என்பவர் தானமாகக் கொடுத்தே பாளி (சமணர் படுக்கை)
சங்ககால அரசன் ஒருவனின் பெயர் கொண்ட கல்வெட்டுச் சான்று ஒன்று கிடைத்தது இக் கல்வெட்டின் ஒரு சிறப்பு. அத்துடன், அதியமான் இக் கல்வெட்டில் "சதிய புத்தோ" என்னும் அடை மொழியுடன் குறிப்பிடப்பட்டுள்ளான். இதன்மூலம் அசோகனின் கல்வெட்டொன்றில், சேர, சோழ, பாண்டியர்களுடன் "சதிய புத்தோ" எனக் குறிப்பிடப்பட்டுள்ள அரசகுலம் எது என்பது குறித்து நிலவிய விவாதங்களுக்கும் முற்றுப்புள்ளி வைப்பதாக அமைந்ததும் இதன் இன்னொரு சிறப்பு ஆகும்.

இவற்றையும் பார்க்கவும்
----------------------

* பண்டைய இந்தியக் கல்வெட்டுக்கள்
* மாங்குளம் கல்வெட்டு
* எடக்கல் கல்வெட்டு
* புகழூர்க் கல்வெட்டு

மேற்கோள்கள்
-----------

1. ↑  "ஜம்பை கல்வெட்டு". தமிழ் இணையக் கல்விக்கழகம். 27 சூலை 2015 அன்று பார்க்கப்பட்டது.

வெளி இணைப்புகள்
---------------

* ஜம்பை கோவில் கல்வெட்டு: 1000 ஆண்டுக்கு முன்பு தமிழர்கள் கொடுத்த தண்டனைகள் என்னென்ன?
**மங்கோல்** (Монгол) என்பது 2007ஆம் ஆண்டு வெளிவந்த வரலாற்றுக் காவியத் திரைப்படம் ஆகும். இந்த திரைப்படத்தைச் செர்ஜி போட்ரோவ் இயக்கியிருந்தார். போட்ரோவ் மற்றும் ஆரிப் அலியேவ் ஆகியோர் திரைக்கதையை அமைத்து இருந்தனர். போட்ரோவ், செர்ஜி செல்யனோவ் மற்றும் ஆண்டன் மெல்னிக் ஆகியோர் தயாரித்திருந்தனர். இந்தத் திரைப்படத்தில் தடனோபு அசானோ நடித்திருந்தார். இந்த திரைப்படம் தெமுசினின் ஆரம்ப கால வாழ்க்கையைப் பற்றி கூறியது. தெமுசின் தான் பின்னாளில் செங்கிஸ் கான் என்று அறியப்பட்டார்.

இந்தத் திரைப்படம் உருசிய, செருமானிய மற்றும் கசக்கஸ்தான் நாட்டு நிறுவனங்களின் இணைத் தயாரிப்பு ஆகும். இத்திரைப்படத்தின் படப்பிடிப்பு பெரும்பாலும் சீன மக்கள் குடியரசில் நடத்தப்பட்டது. முக்கியமாக மங்கோலியத் தன்னாட்சி மாகாணமான உள் மங்கோலியாவில் நடத்தப்பட்டது. கசக்கஸ்தானிலும் இதன் படப்பிடிப்பு நடத்தப்பட்டது. செப்டம்பர் 2005 ஆம் ஆண்டு படப்பிடிப்பு துவங்கப்பட்டு நவம்பர் 2006 ஆம் ஆண்டு முடிக்கப்பட்டது. 2007ஆம் ஆண்டு வைபோர்க் நகரில் நடந்த உருசியத் திரைப்பட விழாவில் முதன் முதலில் வெளியிடப்பட்டது. உருசியாவில் 20 செப்டம்பர் 2007 ஆம் ஆண்டு மங்கோல் திரைப்படம் வெளியிடப்பட்டது. நேர்மறையான விமர்சனங்களைப் பெற்றது. 2007ஆம் ஆண்டு நடந்த அகாதமி விருது வழங்கும் விழாவில் சிறந்த சர்வதேசத் திரைப்படப் பிரிவில் கசக்கஸ்தான் நாட்டில் இருந்து பரிந்துரைக்கப்பட்டது.

முப்படங்களில் முதல் படமாக இந்தத் திரைப்படத்தைத் தயாரிக்கத் திட்டமிடப்பட்டிருந்தது. இரண்டாவது படத்திற்கான வேலைகள் 2008ஆம் ஆண்டே தொடங்கப்பட்டன. எனினும் கடைசியில் கைவிடப்பட்டன. ஆனால் சூலை 2013 ஆம் ஆண்டு உலான் பத்தூரில் ஆண்டுதோறும் நடக்கும் நாதம் விழாவிற்கு வந்திருந்த பத்திரிகையாளர்களிடம் இரண்டாவது படத்திற்கான வேலைகள் தொடங்கியதாகப் போட்ரோவ் கூறினார். அப்படம் மங்கோலியாவில் படம்பிடிக்கப்படலாம் என்றும் கூறினார். எனினும் பிறகு உள்ளூர் போராட்டங்கள் நடத்தப்பட்டன. மங்கோலிய மக்கள் மற்றும் அவர்களது தேசியக் கதாநாயகனை இந்தத் திரைப்படம் சரியாகச் சித்தரிக்காது என்ற அச்சத்தில் போராட்டங்கள் நடத்தப்பட்டன. இதன் காரணமாகப் படப்பிடிப்பானது உள் மங்கோலியா மற்றும் கசக்கஸ்தானுக்கு மாற்றப்பட்டது.

உசாத்துணை
---------

1. ↑  "*MONGOL* (15)". *British Board of Film Classification*. 31 March 2009. 21 April 2015 அன்று பார்க்கப்பட்டது.
2. 1 2  "Mongol". பாக்சு ஆபிசு மோசோ. 2011-02-21 அன்று பார்க்கப்பட்டது.
3. ↑  Sergei Bodrov. (2007). *Mongol* [Motion picture]. Russia: Picturehouse Entertainment.
4. ↑  அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ்(2008-01-22). "80th Academy Awards Nominations Announced". செய்திக் குறிப்பு.
5. ↑  Birchenough, Tom (14 May 2008). "Bodrov kicks off production unit". *Variety Asia* (Reed Business Information). Archived from the original on 15 மே 2008. .
6. ↑  InfoMongolia, 6 August 2013: "Russian Producer Announces the Sequel to 'Mongol'" பரணிடப்பட்டது 9 சூலை 2015 at the வந்தவழி இயந்திரம் Linked 2013-08-29
7. ↑  *Variety*, 10 April 2005: "Mongols protest Khan project". Retrieved 2011-02-15.
நுணுக்குக்காட்டியின் கீழ், 400x உருப்பெருக்கத்தில் குருதிப் பூச்சு ஒன்றில் தெரியும் இயோசினேற்பியின் தோற்றம். இயோசினேற்பியைச் சுற்றி செங்குருதியணுக்கள் காணப்படுகின்றன. இடது மேல் மூலையில் குருதிச் சிறுதட்டு காணப்படுகின்றது
**இயோசிநாடிகள்** அல்லது **இயோசினேற்பிகள்** அல்லது **இயோசினாஃபில்கள்** (Eosinophils) என்று இவை அழைக்கப்படுகின்றது. 0.5-3.0% வெள்ளையணுக்கள் இவ்வகை சார்ந்தவை. இவை நகரும் இயல்புடையவை. உடல் உறுப்புகளின் திசுக்களில் வீக்கம் ஏற்படின் இவை அங்கு நகர்ந்து செல்கின்றன. ஒவ்வாமைத் தன்மையில் (Allergy) இவற்றின் எண்ணிக்கை அதிகரிக்கும். இவை நோய் எதிர்ப்பாற்றல் முறைமையில் முக்கிய பங்களிக்கும். பலகல ஒட்டுண்ணிகள் தாக்கம், வேறு சில தொற்றுநோய்கள் உள்ள நிலையில் இவற்றின் தொழிற்பாடு அதிகரிக்கும்.

வெளி இணைப்பு:
-------------

மேற்கோள்கள்
-----------

1. ↑  "eosinophil - Definition of eosinophil in English by Oxford Dictionaries". *Oxford Dictionaries - English*. 8 February 2018 அன்று மூலம் பரணிடப்பட்டது. 27 March 2018 அன்று பார்க்கப்பட்டது.
2. ↑  "What is an Eosinophil? | Definition & Function | CCED". *www.cincinnatichildrens.org* (ஆங்கிலம்). 2018-06-14 அன்று பார்க்கப்பட்டது.
3. ↑  "Eosinophil trafficking in allergy and asthma". *The Journal of Allergy and Clinical Immunology* **119** (6): 1303–10; quiz 1311–2. June 2007. doi:10.1016/j.jaci.2007.03.048. பப்மெட்:17481712. .
**தலாசரி தாலுகா** (Talasari taluka)இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.
2011 இந்திய மக்கள் தொகை கணக்கெடுப்பின் படி, இத்தாலுகா 46 வருவாய் கிராமங்களைக் கொண்டது.இத்தாலுகாவின் 90% மக்கள் பட்டியல் பழங்குடியினர் ஆவார்.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, 27,942 வீடுகள் கொண்ட இத்தாலுகாவின் மொத்த மக்கள் தொகை 1,54,818 ஆகும். மக்கள் தொகையில் ஆண்கள் 76,417 மற்றும் பெண்கள் 78,401 ஆக உள்ளனர். பாலின விகிதம் 1000 ஆண்களுக்கு 1,026 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 26733 - 17% ஆகும். சராசரி எழுத்தறிவு 57.2% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 2,043 மற்றும் 1,40,273 ஆகவுள்ளனர். 100% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 96.85%), இசுலாமியர்கள் 1.44%, கிறித்துவர்கள் 0.86% மற்றும் பிறர் 0.86% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.

மேற்கோள்கள்
-----------

1. ↑  Talukas of Palghar District
2. ↑  List of Villages & Towns in Talasari Taluk
3. ↑  Talasari Taluka Population, Caste, Religion Data
**தாம்னி அணை** ( *Dhamni dam*) இந்தியாவின் மகாராட்டிர மாநிலத்தில் பால்கர் மாவட்டத்தின் தாம்னிக்கு அருகே சூர்யா ஆற்றில் கட்டப்பட்டுள்ள ஒரு கரை கட்டு அணையாகும். சூர்யா அணை என்ற பெயராலும் இந்த அணை அழைக்கப்படுகிறது. இதுவொரு செயற்கை அணையாகும். மண், மணல், களிமண் அல்லது பாறைகளைப் பயன்படுத்தி கரை கட்டும் முறையில் இந்த அணை கட்டப்பட்டுள்ளது.

விவரக்குறிப்புகள்
-----------------

அடித்தளத்திற்கு மேலே உள்ள அணையின் உயரம் 59 மீ (194 அடி), நீளம் 1563 மீ (5128 அடி). ஆகும். அணையின் உள்ளடக்கம் 1270 கிமீ3 (640 கன மைல்) மற்றும் மொத்த நீர்சேமிப்பு திறன் 285310.00 கிமீ3 (68,449.51 கன மைல்) ஆகும்.

குறிக்கோள்
----------

• நீர்ப்பாசனம்
• மின்சாரம்

சூர்யா நீர்மின் திட்டம் 1999 ஆம் ஆண்டு மகாராட்டிர அரசாங்கத்தால் தொடங்கப்பட்டது, பின்னர் 2002 ஆம் ஆண்டு மே மாதத்தில் மகாராட்டிர மாநில மின் உற்பத்தி நிறுவனத்திடம் ஒப்படைக்கப்பட்டது. இந்த ஆலையின் மின் உற்பத்தித் திறன் 6 மெகாவாட் ஆகும். இங்கு பயன்பாட்டிலுள்ள விசையாழி பெல் நிறுவனத் தயாரிப்பு ஆகும்.

மேற்கோள்கள்
-----------

1. ↑  "Dhamni (Surya) D02997". 12 April 2013 அன்று மூலம் பரணிடப்பட்டது. 4 March 2013 அன்று பார்க்கப்பட்டது.
2. ↑  Specifications of large dams in India பரணிடப்பட்டது 21 சூலை 2011 at the வந்தவழி இயந்திரம்
**வாடா தாலுகா** (Wada taluka), இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.2011 இந்திய மக்கள் தொகை கணக்கெடுப்பின் படி, இத்தாலுகா 2 கணக்கெடுப்பில் உள்ள ஊர்களும் மற்றும் 168 வருவாய் கிராமங்களும் கொண்டது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, வாடா தாலுகாவின் மொத்த மக்கள் தொகை 178,370 ஆகும். மக்கள் தொகையில் ஆண்கள் 91,990 மற்றும் 86,380 பெண்கள் ஆக உள்ளனர். பாலின விகிதம் 1000 ஆண்களுக்கு 939 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 24120 - 14% ஆகும். சராசரி எழுத்தறிவு 73.02% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 4,482 மற்றும் 1,01,709 ஆகவுள்ளனர். 100% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 95.11%), இசுலாமியர்கள் 3.27%, பௌத்தர்கள் 1.23% மற்றும் பிறர் 0.31% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.

மேற்கோள்கள்
-----------

1. ↑  Talukas of Palghar District
2. ↑  List of all towns and Villages in Vada Taluka
3. ↑  Vada Taluka Population, Caste, Religion Data
**ஜவ்ஹார் தாலுகா** (Jawhar taluka), இந்தியாவின் மகாராட்டிரா மாநிலத்தின் பால்கர் மாவட்டத்தின் 8 தாலுகாக்களில் ஒன்றாகும்.இதன் நிர்வாகத் தலைமையிடம் *ஜவ்ஹார்* நகரம் ஆகும். 2011 இந்திய மக்கள் தொகை கணக்கெடுப்பின் படி, இத்தாலுகா 1 நகராட்சி மன்றம் மற்றும் 108 வருவாய் கிராமங்களும் கொண்டது.

வரலாறு
------

முதன்மைக் கட்டுரை: ஜவ்கார் சமஸ்தானம்
1948-ஆம் ஆண்டு முன்னர் வரை இத்தாலுகாவின் பகுதிகள் ஜவ்கார் சமஸ்தானத்தில் இருந்தது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, ஜவ்ஹார் தாலுகாவின் மொத்த மக்கள் தொகை 1,40,187 ஆகும். மக்கள் தொகையில் 69,333 ஆண்கள் மற்றும் 70,854 பெண்கள் ஆக உள்ளனர். பாலின விகிதம் 1000 ஆண்களுக்கு 1,022 பெண்கள் வீதம் உள்ளனர். 6 வயதிற்குட்பட்ட குழந்தைகள் 23284 - 17% எண்ணிக்கை ஆகும். சராசரி எழுத்தறிவு 57.42% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 1,445 மற்றும் 1,28,462 ஆகவுள்ளனர். 98% மக்கள் கிராமப்புறங்களில் வாழ்கின்றனர். இதன் மக்கள் தொகையில் இந்துக்கள் 96.53%, இசுலாமியர்கள் 2.47%, பௌத்தர்கள் 0.48% மற்றும் பிறர் 0.51% ஆக உள்ளனர். இதன் பெரும்பான்மையான பேச்சு மொழி மராத்தி மொழி ஆகும்.

இதனையும் காண்க
--------------

* ஜவ்கார் சமஸ்தானம்

மேற்கோள்கள்
-----------

1. ↑  Talukas of Palghar District
2. ↑  List of all towns and Villages in Jawhar Taluka
3. ↑  Jawhar Taluka Population, Caste, Religion Data
**குர்சரன் பிரான் தல்வார்** (Gursaran Talwar) இந்தியாவைச் சேர்ந்த தடுப்பூசிகள் மற்றும் நோயெதிர்ப்பு தடுப்புத் துறையில் பணிபுரியும் ஒரு மருத்துவ ஆராய்ச்சியாளர் ஆவார்.  1994 ஆம் ஆண்டு ஓர் ஆய்வறிக்கையில்,  கர்ப்பத்தைத் தடுக்க பெண்களுக்கு தடுப்பூசி போடலாம் என்று இவரது குழு நிரூபித்தது. குர்சரன் பிரசாத் தல்வார் பஞ்சாப் பல்கலைக்கழகத்தில் இளநிலை அறிவியல் (ஆனர்சு), முதுநிலை அறிவியல் (தொழில்நுட்பம்) பட்டங்களை பெற்றார். பாரிசு பல்கலைக்கழகத்தில் முனைவர் பட்டம் பெற்றார். புந்தேல்கண்ட் பல்கலைக்கழகத்தில் 2004 ஆம் ஆண்டு மற்றொரு முனைவர் பட்டத்தைப் பெற்றார். டூபிங்கன், சுடட்கார்ட்டு மற்றும் முனிச்சு ஆகிய இடங்களில் அலெக்சாண்டர் வான் அம்போல்ட்டின் முனைவர் பட்ட மேற்படிப்பு உறுப்பினராக இருந்தார். 

புதுதில்லியில் உள்ள அகில இந்திய மருத்துவ அறிவியல் கழகத்தில் உயிர்வேதியியல் இணைப் பேராசிரியராக குருசரண் (1956) சேர்ந்தார். மேலும் 1983 ஆம் ஆண்டு வரை அங்கேயே பேராசிரியராகவும் தலைவராகவும் பணியாற்றினார். இந்தியா மற்றும் தென்கிழக்கு ஆசியாவிற்கான (1972-91) நோய்த்தடுப்பு மருத்துவத்தில் இந்திய மருத்துவ ஆராய்ச்சிக் கழ்கம்-உலக சுகாதார நிறுவன ஆராய்ச்சி மற்றும் பயிற்சி மையத்தின் தலைவராக இருந்தார். தேசிய நோயெதிர்ப்பு அறிவியல் நிறுவனத்தின் (1983-91) நிறுவன இயக்குனராகவும், 1994 ஆம் ஆண்டு வரை ஒரு பேராசிரியராகவும் இருந்தார். புது தில்லியிலுள்ள மரபணு பொறியியல் மற்றும் உயிரி தொழில்நுட்பத்திற்கான பன்னாட்டு மையம், (1994-99), தல்வார் ஆராய்ச்சி அறக்கட்டளையிலும் இவர் பேராசிரியராகப் பணியாற்றினார். பிரான்சு கல்லூரியில் வருகை தரும் பேராசிரியராக, இயான்சு ஆப்கின்சிலும் வருகைதரும் பேராசிரியராகவும், புனே பல்கலைக்கழகத்தின் உயிர் தகவல் மற்றும் உயிரித் தொழில்நுட்ப நிறுவனத்தில் (2005-10) புகழ்பெற்ற ஒரு பேராசிரியராகவும் இருந்தார்.

விருதுகள்
---------

* செவாலியே விருது
* பத்ம பூசன்
* பொன்விழா நினைவுப் பதக்கம் (உயிர் அறிவியல்)

மேற்கோள்கள்
-----------

1. 1 2  Mukerjee, Madhusree (1996). "Pushing the Envelope for Vaccines". *Scientific American* **275** (1): 38–40. doi:10.1038/scientificamerican0796-38. பப்மெட்:8658109. Bibcode: 1996SciAm.275a..38M. .
2. ↑  Talwar, G. P.; Singh, Om; Pal, Rahul; Chatterjee, N.; Sahai, P.; Dhall, Kamala; Kaur, Jasvinder; Das, S. K. *et al*. (1994). "A Vaccine that Prevents Pregnancy in Women". *Proceedings of the National Academy of Sciences* **91** (18): 8532–6. doi:10.1073/pnas.91.18.8532. பப்மெட்:8078917. Bibcode: 1994PNAS...91.8532T.
3. ↑  Aldhous, Peter (1994). "A booster for contraceptive vaccines". *Science* **266** (5190): 1484–6. doi:10.1126/science.7985014. பப்மெட்:7985014. Bibcode: 1994Sci...266.1484A.
4. ↑  "Prof. G. P. Talwar, Former Director, NII". 21 January 2015 அன்று மூலம் பரணிடப்பட்டது. 21 January 2015 அன்று பார்க்கப்பட்டது.
5. ↑  "INSA". 21 January 2015 அன்று மூலம் பரணிடப்பட்டது. 21 January 2015 அன்று பார்க்கப்பட்டது.
**கொடுரி மரகதமணி கீரவாணி**, (*M. M. Keeravani*) இந்தியத் திரைப்பட இசையமைப்பாளர் மற்றும் பாடகர் ஆவார். இவர் எம். எம். கீரவாணி என்று பரவலாக அறியப்படுகிறார். இவர் தெலுங்கு, தமிழ், கன்னட, மலையாள மற்றும் இந்தி திரைப்படங்களில் பணியாற்றியுள்ளார்.

இவருக்கு மரகதமணி, வீடநாராயணா, எம். எம். கீரம் போன்ற புனைப்பெயர்கள் உள்ளன. இவருடைய பல பாடல்கள் பின்னணிப் பாடகர்களான எஸ். பி. பாலசுப்பிரமணியம் மற்றும் சித்ரா ஆகியோரால் பாடப்பெற்றது. 1997இல் சிறந்த இசையமைப்பாளருக்கான தேசிய விருது *அன்னமாச்சாரியார்* திரைப்படத்திற்காக கிடைத்தது. மேலும் தமிழக அரசு திரைப்பட விருதுகள், ஆந்திர அரசாங்கம் தருகின்ற நந்தி விருது போன்றவற்றை பெற்றுள்ளார். இவரது இசையமைப்பில் வெளிவந்த *இரத்தம் ரணம் ரௌத்திரம்* (ஆர். ஆர். ஆர்.) திரைப்படத்தில் இடம்பெற்ற *நாட்டு நாட்டு* பாடல் கோல்டன் குளோப் விருது மற்றும் அகாதமி விருதினை வென்றது.

இவர் தமிழ்த் திரைப்படங்களில் மரகதமணி என்று அழைக்கப்பட்டார்.

படங்கள்
-------

இவர் இசையமைத்ததில் மிக முக்கியமான திரைப்படங்கள் 'அழகன்', ' நீ பாதி நான் பாதி' , 'வானமே எல்லை' , 'ஜாதிமல்லி' ஆகியனவாகும். தெலுங்கில் ராஜமௌலி இயக்கத்தில் வெளிவந்த பல படங்களுக்கு இவர் இசையமைத்துள்ளார்.

விருதுகள்
---------

கீரவாணி 1997 ஆம் ஆண்டு 'அன்னமையா' என்ற படத்திற்கு தேசிய விருது பெற்றார். இவர் ஆந்திராவில் வழங்கப்படும் நந்தி விருதுகளை பலமுறை பெற்றிருக்கிறார். தமிழில் 'அழகன்' திரைப்படத்தின் இசைக்காக 1991ஆம் ஆண்டு தமிழக அரசின் விருதை பெற்றார். இவர் பல்வேறு பிலிம் ஃபேர் விருதுகளையும் வென்றுள்ளார்.

மேற்கோள்கள்
-----------

1. ↑  Keeravani presented Rotary Vocational Excellence Award – The Hindu
2. ↑  "The man in demand | Deccan Chronicle". 2013-02-15 அன்று மூலம் பரணிடப்பட்டது. 2016-06-09 அன்று பார்க்கப்பட்டது.
3. ↑  "'கோல்டன் குளோப்' விருதை வென்றது 'ஆர்ஆர்ஆர்' படத்தின் 'நாட்டு நாட்டு' பாடல்". *www.dinamalar.com*. தினமலர். 12 ஜனவரி 2023. 13 மார்ச் 2023 அன்று பார்க்கப்பட்டது.
4. ↑  "நாட்டு, நாட்டு என்ற நமது நாட்டு பாடலுக்கு ஆஸ்கர் விருது". *www.dinamalar.com*. தினமலர். 13 மார்ச் 2023. 13 மார்ச் 2023 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் கீரவாணி
**ஆதிகவி நன்னய்யா பல்கலைக்கழகம்** (Adikavi Nannaya University IAST : *adikavi Nannaya Viśvavidyālayamu* ) என்பது இந்தியாவின் ஆந்திரப் பிரதேசத்தில் உள்ள ராஜமன்றியில் அமைந்துள்ள மாநிலப் பல்கலைக்கழகம் ஆகும். இது 22 ஏப்ரல் 2006 அன்று ஆந்திரப் பிரதேச அரசு சட்டம் 2006ஆம் ஆண்டு எண் 28 மூலம் நிறுவப்பட்டது.

ஆதிகவி நன்னய்யா பல்கலைக்கழகம் என்பது தெலுங்கு மொழியில் இயற்றப்பட்ட நூலின் முதல் சான்றளிக்கப்பட்ட ஆசிரியரான நன்னய்யாவின் பெயரால் அழைக்கப்படுகிறது. இந்தப் பல்கலைக்கழகம் இரு கோதாவரி மாவட்டங்களின் உயர் கல்வித் தேவைகளைப் பூர்த்தி செய்கிறது. இந்த இரு மாவட்டத்தில் அமைந்துள்ள எழுபத்து நான்கு முதுகலை கல்வி நிறுவனங்களும், 403 பட்டயக் கல்லூரிகளும் ஆதிகவி நன்னய்யா பல்கலைக்கழகத்துடன் இணைக்கப்பட்டுள்ளன. இந்தக் கல்லூரிகள் முன்பு ஆந்திரப் பல்கலைக்கழகத்துடன் இணைக்கப்பட்டிருந்தன.

இந்தப் பல்கலைக்கழகத்தின் கீழ் பல்கலைக்கழக உறுப்புக் கல்லூரிகளாக, கலை மற்றும் வணிகக் கல்லூரி, பல்கலைக்கழகக் கல்வியியல் கல்லூரி, பல்கலைக்கழக பொறியியல் கல்லூரி, அறிவியல் மற்றும் தொழில்நுட்ப பல்கலைக்கழகக் கல்லூரி எனச் செயல்படுகின்றன.

ஆதிகவி நன்னய்யா பல்கலைக்கழகம் காக்கிநாடா மற்றும் தாடேபள்ளிகுடத்தில் விரிவாக்க வளாகத்தைக் கொண்டுள்ளது.

இந்தப் பல்கலைக்கழகம் புவி-தகவல் மற்றும் பெட்ரோலிய ஆய்வுத் திட்டத்தைத் தொடங்கியுள்ளது. இது ஆந்திரப் பிரதேசத்தில் முதன்முறையாகவும் நாட்டிலுள்ள சிலவற்றில் ஒன்றாகும். இரண்டாவது கட்டத்தில், ஐந்தாண்டு ஒருங்கிணைந்த படிப்புகளை ஊக்குவிக்கும் அரசாங்கக் கொள்கையைக் கருத்தில் கொண்டு, பல்கலைக்கழகம் கணிதம் மற்றும் கணினியில் புதிய பாடத்திட்டத்தை வடிவமைத்து வழங்கியது. இது தகவல் தொழில்நுட்பத் துறைக்குப் பயிற்சியளிக்கப்பட்ட திட்டங்களை வழங்கும் நோக்கத்துடன் தொடங்கப்பட்டது.

மேலும் பார்க்கவும்
------------------

* இந்தியாவில் உள்ள பல்கலைக்கழகங்களின் பட்டியல்
* இந்தியாவில் கல்வி

மேற்கோள்கள்
-----------

1. ↑  "Vice Chancellor". Adikavi Nannaya University.. பார்த்த நாள்: 30 August 2019.
2. ↑  "Adikavi Nannaya varsity to be developed to impart standard education: Srinivasa Rao". தி எகனாமிக் டைம்ஸ். 12 April 2015. .
3. ↑  "Andhra Pradesh State University". University Grants Commission (India). .
4. ↑  "Adikavi Nannaya University". .
5. ↑  "Raavi Sastry’s 100th birth anniversary celebrated at Adikavi Nannaya University". The New Indian Express. 30 July 2022. .
6. ↑  "Adikavi Nannayya University to set up Kandukuri Kala Peetham". Deccan Chronicle. 20 April 2022. .
7. ↑  "Nannaya university to go for NAAC accreditation this academic year". The Hindu. 30 October 2021. .
8. ↑  "Rajamahendravaram: Adikavi Nannaya University receives ISO certificates for gender equality". Hans India. 9 March 2022. .
9. ↑  "Adikavi Nannaya University to launch distance education courses soon". The Hindu. 12 April 2022. .

வெளி இணைப்புகள்
---------------

* ஆதிகவி நன்னையா பல்கலைக்கழக இணையதளம்

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* ISNI

 |
**பாத்தர்ஸ்ட் தீவு** (*Bathurst Island*, 2,600 சதுர கிமீ அல்லது 1,000 சதுர மைல், 11°35′S 130°18′E﻿ / ﻿11.583°S 130.300°E﻿ / -11.583; 130.300) ஆஸ்திரேலியாவின் வட மண்டலத்தில் வடக்கே அமைந்துள்ள டிவி தீவுகளில் ஒன்றாகும். பாத்தர்ஸ்ட் பிரபு என்றி பாத்தர்ஸ்ட் என்பவரின் நினைவாக இத்தீவிற்கு பாத்தர்ஸ்ட் தீவு எனப் பெயரிடப்பட்டது. (கனடாவில் உள்ள பாத்தர்ஸ்ட் தீவும் இவரது பெயராலேயே அழைக்கப்படுகிறது). இங்கு பழங்குடிகளான டிவி மக்கள் வாழ்கின்றனர்.

1910 முதல் 1938 வரையான காலப்பகுதியில் இங்கு ரோமன் கத்தோலிக்க மிசனறியான பிரான்சிஸ் சேவியர் கிசெல் என்பவர் தங்கியிருந்தமை குறிப்பிடத்தக்கது. இவர் "150 மனைவிகளின் ஆயர்" என அழைக்கப்படுகிறார். இவர் இங்கு தங்கியிருந்த காலப்பகுதியில் பழங்குடியினரின் வழக்கப்படி முதியவர்களுக்கு வாழ்க்கைத்துணையாகக் காத்திருந்த இளம் பெண்களை விலைக்கு வாங்கி அவர்களை ஒத்த வயது ஆண்களுக்குத் திருமணம் செய்வித்தார்.

பாத்தர்ஸ்ட் தீவின் பழங்குடிகள்
பாத்தர்ஸ்ட் தீவின் மிகப்பெரும் குடியேற்றப்பகுதி "நியூ" (*Nguiu*). இங்கு 1,450 பேர் வசிக்கின்றனர். இது இத்தீவின் தென்கிழக்கு முனையில் டார்வின் நகரில் இருந்து 70 கிமீ வடக்கே அமைந்துள்ளது. இரண்டாவது பெரும் நகரம் "வுரக்கூவு". இங்கு 50 பேர் வாழ்கின்றனர். இதற்கு அடுத்தபடியாக "4 மைல் முகாம்" என்ற இடத்தில் ஒரு குடும்பம் வாழ்கிறது.

மேற்கோள்கள்
-----------

1. ↑  Encyclopedia Britannica entry on Bathurst island supporting size
2. ↑  பரணிடப்பட்டது 2004-12-09 at Archive.today Tiwi Islands Local Government website]

வெளி இணைப்புகள்
---------------

* The Wurankuwu Information Website, Tiwi Islands, Northern Australia பரணிடப்பட்டது 2009-05-03 at the வந்தவழி இயந்திரம்
* Tiwi Land Council பரணிடப்பட்டது 2006-12-30 at the வந்தவழி இயந்திரம்
**ஒன்றுக்குமேற்பட்ட கண்டங்களில் அமைந்துள்ள நாடுகளின் பட்டியல்**,சிலநேரங்களில்**கண்டம் கடந்த நாடுகள்**என அழைக்கப்படும் ஒன்றிற்கு மேற்பட்ட கண்டங்களில் பரந்துள்ள நாடுகளைப் பட்டியலிடுகிறது. ஓர் நாடு எந்த கண்டத்தில் அமைந்துள்ளது எனபதை பல்வேறு காரணிகள் பலவேறு விதமாக குறிக்கின்றன.அவை அமைந்துள்ள நிலப்பரப்பு (புவியியல்), அரசியல், பொருளியல்,பண்பாடு போன்றவையால் வரையறுக்கப்படுகின்றன. காட்டாக, உருசியாவின் வரலாறு,மக்கள் தொகை (72%),பொருளியல் செயல்பாடு, அரசியலைமைப்பு (தலைநகர்) என்று பலவகைகளில் ஐரோப்பாவுடன் இணைந்து கூறப்பட வேண்டியதாயினும் புவியியல் நோக்கில் 71% ஆசியாவில் அமைந்துள்ள காரணத்தால் அது ஆசிய நாடாகக் கருதப்படுகிறது. 
இந்தப் பட்டியிலில் இருவாறு பிரிக்கப்பட்டுள்ளன:

* 1.)இரு (அ) அதற்கு மேலான கண்டங்களில் அண்மைய தீவுகள் அல்லது தங்கள் நிலப்பரப்பை தொடர்ச்சியாக கொண்டுள்ள நாடுகள்
* 2.)நாட்டின் மற்ற பகுதியுடன் அல்லாது பிற கண்டங்களில் தொடர்ச்சியான நிலப்பரப்பைக் கொள்ளாத நாடுகள்

தொடர்ச்சியான எல்லை
------------------

### ஆப்பிரிக்கா மற்றும் ஆசியா

பச்சை– ஆசியா, இளஞ்சிவப்பு– எகிப்தின் ஆப்பிரிக்கப் பகுதி, சாம்பல்– ஆப்பிரிக்காவின் ஏனைய பகுதி

  

ஆசியாவிற்கும் ஆப்பிரிக்காவிற்கும் இடையேயான எல்லை எகிப்தின் சூயஸ் கால்வாய்|சூயஸ் கால்வாயை ஒட்டி அமைந்துள்ளது.இந்த எல்லை சூயஸ் வளைகுடா,செங்கடல் மற்றும் ஏடன் வளைகுடா வரை செல்கிறது. 

#### எகிப்து

### ஆசியா மற்றும் ஐரோப்பா

ஐ.நா கூற்றுபடியான ஐரோப்பா
#### அசேர்பையான்

#### கசகஸ்தான்

  

#### உருசியா

#### துருக்கி

### வட மற்றும் தென் அமெரிக்கா

பச்சை- தென் அமெரிக்கா, இளஞ்சிவப்பு/சாம்பல்- வட அமெரிக்கா
#### பனாமா

தொடர்ச்சியல்லாதவை
-----------------

### ஆப்பிரிக்கா மற்றும் ஐரோப்பா

### ஆசியா மற்றும் ஆப்பிரிக்கா

### ஆசியா மற்றும் ஓசியானியா

* இந்தோனேசியா

* கிழக்குத் திமோர்

* ஆத்திரேலியா

* சப்பான்

* பப்புவா நியூ கினி

* பிலிப்பீன்ஸ்

### வட அமெரிக்கா மற்றும் ஓசியானியா

### வட மற்றும் தென் அமெரிக்கா

தென் அமெரிக்க நாடுகளுக்கு சொந்தமான வட அமெரிக்க கரீபியன் தீவுகள்:

|  |  |
| --- | --- |
| சான் அண்ட்ரே மற்றும் ப்ரோவிடென்சியா. | ஐலா ஏவ்  பரணிடப்பட்டது 2005-03-15 at the வந்தவழி இயந்திரம் |

  

தென் அமெரிக்க கரீபியன் தீவுகள்:

|  |  |
| --- | --- |
| அரூபா | குராசோ |
| பொனெய்ர் | ட்ரினிடாட்டும் டொபாகோவும் |

* அரூபா:

### பிற எடுத்துக்காட்டுகள்

### அண்டார்ட்டிகா: உரிமை கோரல்கள்

மேற்கோள்கள்
-----------

வெளி இணைப்புகள்
---------------

* Transcontinental states according to World Gazetteer
உறுப்பு தானத்திற்கு முன்னர் ஒரு நோயாளியை நினைவுகூரும் ஒரு சடங்கு அல்லது நிகழ்வு **மரியாதை நடை** (*Honor walk*). தானம் செய்யப்பட்ட உறுப்பினை தானம் பெறும் முன் நோயாளி அறுவைச் சிகிச்சை அறைக்குக் கொண்டு செல்வதற்கு முன் இந்நிகழ்வு பொதுவாக நடைபெறுகிறது.

செயல்முறை
---------

நோயாளியினை அறுவைச் சிகிச்சை அறைக்குக் கொண்டு செல்லப்படுவதால், அறையின் வழியில் மருத்துவமனை ஊழியர்கள் மற்றும் நோயாளியின் நண்பர்கள் மற்றும் குடும்பத்தினர் வரிசையாக அணிவகுத்து நிற்பார்கள். நோயாளியின் உறுப்புகளை தானம் செய்வதற்கான முடிவிற்குப் பாராட்டும் விதமாகவும் அவருக்கு மரியாதை செலுத்தவும் இந்த நிகழ்வு வடிவமைக்கப்பட்டுள்ளது. மேலும் உறுப்புக் கொடையாளி மூத்தவர் எனின் காவலர் மரியாதையும் உள்ளடக்கியுள்ளது.

ஊடகம்
-----

பிப்ரவரி 2020இல், விசாரணை மையம் அறிக்கையின் போட்காஸ்ட் வெளியானது. இதனால் மரியாதை நடையின் மதிப்பு உயர்ந்தது. இது *ஹானர் வாக்* என்ற தலைப்பில் ஒரு அத்தியாயத்தில் உறுப்பு நன்கொடை செயலின் தேவை குறித்து விவாதிக்கப்பட்டது.

மேற்கோள்கள்
-----------

1. ↑  "Rituals of Honor in Hospital Hallways". April 2, 2019 – NYTimes.com வழியாக.
2. ↑  "Marine veteran who died after battle with brain cancer celebrated with Honor Walk in Dallas". *Task & Purpose*. February 7, 2020. பிப்ரவரி 13, 2020 அன்று மூலம் பரணிடப்பட்டது. ஏப்ரல் 24, 2021 அன்று பார்க்கப்பட்டது.
3. ↑  "The Honor Walk".
**வீர பராக்கிரம நரேந்திர சிங்கன்** (*Vira Parakrama Narendra Sinha*, 1690 - 1739) கண்டி இராச்சியத்தின் கடைசி சிங்கள அரசன் ஆவார். தந்தை இரண்டாம் விமலதர்மசூரியனின் இறப்பிற்குப் பின்னர் தனது 17வது அகவையில் ஆட்சிக்கு வந்து 32 ஆண்டுகள் கண்டி இராச்சிய மன்னராக இருந்தார்.

வீர நரேந்திர சிங்கன் தனது தந்தையைப் போன்றே சமயப் பற்று மிக்கவராக இருந்தார். இலங்கையின் டச்சு ஆட்சியாளர்களுடன் அமைதியைப் பேணி வந்தார். இலக்கியம், மற்றும் சமயத்தில் அதிக ஆர்வம் காட்டினார். தென்னிந்தியாவின் மதுரை நாயக்க குடும்பத்தில் இருந்து இரு பெண்களை மணந்து கொண்டார். இவர்களுக்குப் பிள்ளைகள் எவரும் பிறக்கவில்லை. அத்துடன் மாத்தளையைச் சேர்ந்த பிரபுக் குடும்பம் ஒன்றில் பிறந்த இன்னும் ஒரு பெண்ணையும் மணந்து கொண்டார். அவளுக்குப் பிறந்த குழந்தை சிறு வயதிலேயே இறந்து விட்டது. 

நரேந்திர சிங்கனுக்குப் பிள்ளைகள் எவரும் இல்லாததால் அவருக்குப் பின்னர் மனைவியின் சகோதரன் நாயக்க வம்சத்தைச் சேர்ந்த ஸ்ரீ விஜய ராஜசிங்கன் ஆட்சியேறினார். அதன் பின்னர் கண்டி இராச்சியம் பிரித்தானியரால் 1815 இல் கைப்பற்றப்படும் வரை சிங்களவர்கள் எவரும் ஆட்சியேறவில்லை.

இவர்றையும் பார்க்க
------------------

* ஆட்சியாளர் பட்டியல், இலங்கை
* இலங்கையின் வரலாறு

உசாத்துணை
---------

* Kings & Rulers of Sri Lanka